Chrám Vstupu presvätej Bohorodičky do chrámu (Samokov)

Chrám Vstupu presvätej Bohorodičky do chrámu () je chrám Bulharskej pravoslávnej cirkvi z prvej polovice 19. storočia, ktorý sa nachádza v meste Samokov v Sofijskej oblasti v juhozápadnom Bulharsku.

Budova má pridelený štatút kultúrnej pamiatky národného významu.

Chrám je zasvätený Vstupu presvätej Bohorodičky do chrámu. Je najmenším zo samokovských chrámov. Funguje ako farský chrám. V chráme sa nachádzajú cenné ikony, ktoré napísali významní samokovskí maliari ikon. Chrámový sviatok sa slávi 21. novembra.

 Názvy 
 Iné názvy 
Chrám je známy aj ako Chrám Uvedenia Bohorodičky (), Dolnomachlenský chrám (), Dolnomachlenský chrám Uvedenia Bohorodičky (), Dolnomachlenský chrám Uvedenia presvätej Bohorodičky (), alebo Chrám Uvedenia presvätej Bohorodičky ().

 Pôvod názvu 
Pôvod názvu Dolnomachlenský chrám je odvodený od lokality v ktorej bol chrám postavený, ktorou je samokovská štvrť Dolna machala.

 Lokalita 
Celkový pohľad na chrám zo severovýchodu|náhľad|vľavo
Chrám Vstupu presvätej Bohorodičky do chrámu sa nachádza v severnej časti mesta Samokov v mestskej štvrti, ktorá je nazývaná Dolna machala na ulici „Asen Karastojanov“ (, doslova ulica Asena Karastojanova).

 Dejiny 
 Pôvodný chrám 
Chrám Vstupu presvätej Bohorodičky do chrámu bol postavený na mieste, kde sa už predtým nachádzala kaplnka, ktorá patrila ku vtedajšiemu metochionu, ktorý sa nachádzal v meste a patril buď pod Rilský, Zografský, alebo Iverský monastier. Tento pôvodný chrám bol postavený niekedy v priebehu 16. storočia. Kronikár Stojan Pešov sa zmienil o tom, že v rokoch 17201725 bol pôvodný chrám bez povolenia rekonštruovaný. Z tohto dôvodu významný Samokovec Mehmed Hiusref Paša v roku 1829 poradil Bulharom, aby si zaobstarali oficiálne povolenie na výstavbu chrámutzv. ferman. 

 Súčasný chrám 
V roku 1833 bol do Samokovu doručený ferman (sultánsky súhlas na výstavbu chrámu) s presnými rozmermi budúceho chrámu doručený a začalo sa s jeho výstavbou, ktorá trvala dva roky. Časť mesta v ktorej bol chrám postavený v 19. storočí fungovala ako bulharská kresťanská štvrť na severnom konci mesta, ďaleko od ostatných kresťanských štvrtí, a mala vlastný cintorín, pekárne a obchody. Obkolesená bola predovśetkým štvrťami, ktoré obývali Turci, Židia a Rómovia a predovšetkým z tohto dôvodu sa chrám stal po dokončení výstavby kresťanským centrom tejto časti mesta. Rovnako ako pri iných samokovských chrámoch, aj výstavbu Chrámu Uvedenia Bohorodičky financovali mestské cechové združenia, ako aj jednotliví občania Samokovu, ktorí počas výstavby pomáhali aj so stavebnými prácami. Nápis v chráme uvádza, že prostriedky a výstavbu boli darom od cechového združenia seizi, ktorí boli správcami koní v štátnych stajniach. 21. novembra 1834 bolo rozhodnuté o zasvätení chrámu Vstupu presvätej Bohorodičky do chrámu a bol ustanovený chrámový sviatok. Chrám bol dokončený v priebehu roku 1835. Vysvätený bol 14. septembra toho istého roku, pričom svätiteľom bol samokovský metropolita Ignatij II.

Od polovice 19. storočia pri chráme fungovala chrámová škola a knižnica rukopisov a starých tlačovín. Škola bola založená s najväčšou pravdepodobnosťou v roku 1853. Spočiatku bola umiestnená v súkromnom dome, ale od roku 1860 sa premiestnila do vlastnej budovy. Po oslobodení Bulharska bola k západnej fasáde budovy pristavaná zvonica.

V roku 1928 bol budove pridelený štatút národnej starožitnosti. V roku 1972 bol budove pridelený štatút kultúrnej pamiatky miestneho významu. 

V roku 1990 bol pri chráme založený ženský zbor. Po roku 1990 bol prebehli na chráme v priebehu niekoľkých etáp reštaurátorské práce, ktoré sa zameriavali predovšetkým na exteriér budovy.

V roku 2008 bol budove pridelený štatút kultúrnej pamiatky národného významu.

V rokoch 20142016 prebehli reštaurátorské práce aj v interiéri chrámu. Boli zamerané predovšetkým na reštaurovanie chrámového ikonostasu a jeho ikon, diela Dimităra Zografa, jedného z najvýraznejších predstaviteľov samokovskej umeleckej školy. V rámci tejto reštaurácie boli do chrámu zároveň obstarané svietniky a cirkevný nábytok, pričom s kladol dôraz na to, aby všetky zaobstarané elementy boli vyrobené výlučne v štýle bulharského národného obrodenia.

Chrám je v súčasnosti (2025) plne funkčným chrámom Bulharskej pravoslávnej cirkvi a konajú sa v ňom pravidelne Božské liturgie.

 Charakteristika 
Detailný pohľad na vrchnú časť chrámovej zvonice|náhľad|vľavo
Samokovský Chrám Uvedenia Bohorodičky je postavený trojloďová pseudobazilika v architektúre bulharského národného obrodenia s jednou apsidou. Nad centrálnou loďou sa nachádza strop s polvalcovou klenbou, ktorá je podopretá dvoma radmi omietnutých drevených stĺpov. Pri západnej a čiastočne aj pri južnej fasáde chrámu sa nachádza predsieň vo forme zatvorenej galérienartexu. Chrám má dva vchody a to v západnej a v južnej fasáde budovy. Pri západnej fasáde chrámu sa taktiež nachádza neskôr pristavaná chrámová zvonica. Strecha budovy je sedlová.

Ide o najmenší funkčný samokovský chrám. Chrám sa nachádza v priestrannom dvore, ktorý je ohradený masívnym kamenným múrom.

 Zvonica 
Chrámová zvonica pochádza z neskoršieho obdobia než samotný chrám. Bola postavená po oslobodení Bulharska. Je pristavená k západnej fasáde chrámu.

 Výzdoba 
V chráme sa nachádzajú cenné ikony, ktoré napísali významní majstri samokovskej umeleckej školy. Ikony spolu s ikonostasom sú najväčším bohatstvom interiéru chrámu. Súbor ikon na ikonostase bol objednaný u Dimităra Zografa, ktorý je autorom väčšiny z nich. Je zaujímavé, že ikony v chráme predstavujú ojedinelý prípad, v ktorom možno v celkovej kompozícii pozorovať rukopis Dimităra Zografa. Ikony nie sú podpísané, ale výška ich prevedenia a zároveň štýl, ktorý vystupuje do popredia, prezrádzajú, kto je ich autorom. Nachádzajú sa tam však ikony aj od iného predstaviteľa prvej generácie slávnych majstrov samokovskej ikonopiseckej školymaliara ikon Ivana Nikolova a ďalších.

Nad hlavným vchodom do chrámu sa nachádza freska, ktorá zobrazuje scénu Uvedenia presvätej Bohorodičky do chrámu, ktorému je chrám zasvätený.

 Štatút a dôvod pamiatkovej ochrany 
Kategória: kultúrna pamiatka národného významu

Dátum zapísania do zoznamu kultúrnych pamiatok: 1928 (ako národná starožitnosť), 1972 (ako kultúrna pamiatka miestneho významu), 2008 (ako kultúrna pamiatka národného významu)

Dôvod ochrany: architektonicko-staviteľská a umelecká hodnota stavby
 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Stavby v Samokove
Kategória:Kostoly zasvätené Vstupu presvätej Bohorodičky do chrámu
Kategória:Kostoly z obdobia bulharského národného obrodenia
Kategória:Architektúra z 1835